stanford-oval/wikipedia huggingface dataset:
Avaruusalus

Avaruusalusten kohtaaminen Maan kiertoradalla. Kuvassa Gemini 6A -kapseli kuvattuna Gemini 7:stä.
Avaruusalus on avaruuslennolla käytettävä kulkuväline tai mikä tahansa avaruudessa toimiva alus. Käytettäessä avaruusalus-termiä itsessään sillä tarkoitetaan yleensä aluksia, joilla kuljetetaan jotain.
Avaruusaluksiksi voidaan luokitella muun muassa seuraavasti:
Satelliitti on taivaankappaletta kiertoradalla kiertävä miehittämätön avaruusalus.
Avaruusluotain on miehittämätön alus, joka poistuu Maan kiertoradalta esimerkiksi lentääkseen toiselle planeetalle, toisen planeetan kiertoradalle tai planeetan ohi. Planeetan lisäksi lennon kohde voi olla mikä tahansa muuu kohde kuten Aurinko, asteroidi, komeetta tai planeetan kuu. Avaruusluotain voi myös poistua Aurinkokunnasta kuten Nasan Voyager-luotaimet ovat tehneet.
Miehistöä kuljettavat avaruusalukset ovat toistaiseksi olleet kahta tyyppiä, avaruuskapseleita kuten esimerkiksi Sojuz tai avaruussukkuloita. Nämä ovat samalla myös laukaisuvälineitä sillä miehistö on samassa aluksessa myös laukaisun aikana. Ainakin valtaosan laukaisusta hoitaa kantoraketti. Avaruussukkulasta ja sen kaltaisista siivekkäistä avaruusaluksista on käytetty myös termiä avaruuslentokone; tämä termi on Euroopassa vanhahtava, mutta Yhdysvalloissa sitä on käytetty vielä 1990-luvun lopussa.lähde?
Avaruusasema on miehitetty alus, joka kiertää vakituisella kiertoradallaan ja liikkuminen sinne hoidetaan muilla aluksilla. Asemia ovat olleet esimerkiksi Saljut, Skylab ja Mir ja nykyisin ISS.
Huoltoaluksiksi on sanottu miehittämättömiä rahtialuksia, joilla on huollettu ennekaikkea avaruusasemia. Näitä ovat esimerkiksi Progress tai  ATV.
Kantorakettia ei yleensä lasketa avaruusalukseksi vaan laukaisuvälineeksi. Tämä perustuu siihen, että raketin vaiheet tuhoutuvat lentonsa aikana eivätkä tee enää avaruudessa hyödyllistä työtä vaan muuttuvat avaruusromuksi kunnes putoavat ilmakehään. Toisaalta rakettien ylimmät vaiheet lentävät avaruuteen asti. 1950-luvulla ja 1960-luvun alussa kantorakettien ylimmät vaiheet olivat osa avaruusalusta, esimerkiksi Nasan laukaisema ja Yhdysvaltain armeijan kehittämä Explorer 1 -satelliitti oli elektroniikalla instrumentoitu kantoraketin ylin vaihe eikä nykyisen kaltainen satelliitti.lähde?
Miehistöä kuljettavat avaruusalukset

2025 operatiivisessa käytössä olevat miehitetyt avaruusalukset:
SpaceX-yhtiön Dragon
venäläinen Sojuz
kiinalainen Shenzhou
Laajempi määritelmä

Avaruuspukua on välillä kutsuttu miniatyrisoiduksi avaruusalukseksi, joka kuvaa sen tarkoitusta pitää siihen pukeutuja toimintakykyisenä, kun tämä kulkee avaruuden tyhjiössä. Näihin EVA-toimintoihin on liittynyt myös Nasan nk. avaruusmopo, joka on astronautin pieni "liikehtimisalus".lähde?
Avaruusalusten erikoisluokka ovat laskeutumisalukset. Toisinaan laskeutuva alus jaetaan edelleen laskeutumisjärjestelmäksi ja pinta-asemaksi. Tällöin pinta-asema jää pitemmäksi aikaa toimimaan esimerkiksi planeetan pinnalle. Lasketumisalusten kyydissä voi edellee olla ajoneuvoja, joita kutsutaan kulkijoiksi (esimerkiksi Lunohod 1), Niitä ei ole nimitetty avaruusaluksiksi, vaikka ne ovatkin olleet hyvin autonomisia järjestelmiä.  Avaruuslennolla ne on yleensä lepotilasssa.
Science fiction

Avaruusalus on yksi keskeisimpiä elementtejä science fictionissa. Useat tämän lajin romaanit ja novellit on rakennettu erilaisten avaruusalusten suunnitelmien pohjalle. Näissä käytössä on termi avaruuslaiva tai tähtilaiva.lähde?
Aiheesta muualla

Kuvia tai muita tiedostoja aiheesta Avaruusalus Wikimedia Commonsissa
Esmerk

Esmerk Oy on vuonna 1975 perustettu suomalainen yritys, joka tuottaa uutis- ja mediaseurantapalveluja yrityksille. Esmerk seuraa talousjulkaisuja, aikakauslehtiä, paikallisia sanomalehtiä, lehdistötiedotteita sekä verkkolähteitä 140 maasta ja 30 kielellä. Esmerkillä on seitsemän toimipistettä ympäri maailmaa. Esmerk on vuodesta 2012 alkaen osa M-Brain-ryhmää.
Esmerk tuottaa uutisten toimialaseurantaa, media- ja web-seurantaa, arkistopalveluja sekä muun muassa Kuluttajakatsaus- ja Nordic Consumer Insight -palveluja.
Historia

Esmerk Oy:n perusti toimittaja Kari Salonen vuonna 1975. Vuonna 1979 alkoi laajentuminen ulkomaille, ensimmäisenä Tukholmaan. Vuoteen 1995 mennessä Esmerkillä oli toimintaa Englannissa, Ranskassa, Saksassa, Espanjassa, Singaporessa, Hongkongissa, Malesiassa, Argentiinassa, Virossa ja Venäjällä. Vuonna 1999 Kari ja Satu Salonen myivät yrityksen Sanoma-WSOY:hyn kuuluneelle Startelille, ja yrityksen Suomen-toimisto muutti Sanomataloon. Tuolloin Esmerk toimi neljässätoista maassa 110 työntekijän voimin, ja yhtiön liikevaihdosta 80 % syntyi Suomessa, Englannissa, Ruotsissa ja Saksassa.
2000-luvulla Esmerk keskittyi yhä enemmän internet-sisältöjen seuraamiseen. Vuonna 2012 M-Brain osti Esmerkin 10 miljoonan euron kauppahinnalla Sanoma Learningiltä. Tuolloin (2011) Esmerkin liikevaihto oli 10,6 miljoonaa euroa ja liikevoitto ilman kertaluonteisia eriä 1,0 miljoonaa euroa. Yhtiö työllisti noin 190 henkilöä.
Aiheesta muualla

Esmerk
Rivne

| Rivne (Рівне) |
| --- | --- |
 lippu:  vaakuna
 Rivne
 Koordinaatit: 50.6197°N, 26.2514°E 
Valtio:  Ukraina
Alue:  Rivnen alue
Perustettu:  ennen 1283
Hallinto:  
 – Pormestari:  Viktor Tšaika
Pinta-ala:  
 – Kokonaispinta-ala:  58,24 km²
Väkiluku:  243 873
Aikavyöhyke:  UTC+2
 – Kesäaika:  UTC+3
Suuntanumero(t):  +380
 
 www.city-adm.rv.ua 
Infobox OKVirheellinen NIMI-arvo: 
Rivne (ukr. Рівне, puol. Równe, ven. Ровно, Rovno) on historiallinen kaupunki Länsi-Ukrainassa. Se on Rivnen alueen pääkaupunki. Kaupungin väkiluku on 243 873 (2022).
Rivne on mainittu teksteissä vuodelta 1283. Se kuului 1300-luvun puolivälin jälkeen Liettuaan ja 1569 Puola-Liettuaan. Vuoden 1793 Puolan jaossa se jäi Venäjälle. Ensimmäisen maailmansodan loppuvaiheissa se oli lyhytaikaisen Ukrainan kansantasavallan pääkaupunkina. Vuoden 1921 Riian rauhassa se jäi Puolalle. Vuoden 1939 Molotov–Ribbentrop-sopimuksen mukaan Länsi-Ukraina liitettiin Neuvostoliittoon ja Ukrainan neuvostotasavaltaan. Kesäkuun 28. 1941 Rivne jäi saksalaisten valloittamaksi ja siitä tehtiin Ukrainan valtakunnankomissariaatin pääkaupunki. Tuolloin asukkaista noin puolet oli juutalaisia, joista 23000 marssitettiin metsään Sosenkiin ja teloitettiin 6.–8. marraskuuta. Jäljelle jääneet 5 000 sijoitettiin gettoon, jonka asukkaat lähetettiin heinäkuussa 1942 Kostopoliin, missä heidät surmattiin ja getto likvidoitiin. Puna-armeija valtasi kaupungin Rovnon taistelussa 2. helmikuuta 1944.
Kaupungin raitiovaunuliikenne alkoi vuonna 1974. Vuonna 1983 Rivne juhli 700-vuotispäiviään.
Valtatie M06, joka muodostaa osan eurooppatietä E40, kulkee Lvivistä Rivnen kautta Žytomyriin ja Kiovaan. Valko-Venäjän rajalta pohjoisesta saapuu ja kaupungin ohi etelään Hmelnytskyitä kohti Starokonnstantinoviin saakka kulkee valtatie M21. Rautatieyhteydet kaupungin eteläpuolelle Zdolbunivin risteysasemalle, Sarnyyn ja Koveliin. Kaupungissa on myös lentoasema.
Rautatieasema.
Elokuvateatteri Ukraina.
Pyhän Nikolain luostaria.
Aiheesta muualla

Rivne (Albertan ja Toronton yliopistojen Ukraina-tietosanakirjan artikkeli) Internet Encyclopedia of Ukraine, IEU. 2014. Canadian Institute of Ukrainian Studies (CIUS, University of Alberta/University of Toronto), encyclopediaofukraine.com. Viitattu 14.3.2014. (englanniksi)
Kuvia tai muita tiedostoja aiheesta Rivne Wikimedia Commonsissa
Merkinnän syy: Osin lähteistämätöntä tekstiä. Kaupungin talous ja kulttuurielämästä sekä nähtävyyksistä olis hyvä saada lisää.
Samuli Voutila

| Samuli Voutila |
| --- | --- |
 Samuli Voutila Kuopiossa 17.11.2018.
Henkilötiedot
Syntynyt: 5. syyskuuta 1989 (ikä 35) Kuopio
Poliitikko
Puolue:  Perussuomalaiset
Asema:  varavaltuutettu Helsinki 2024 alkaen kaupunginvaltuutettu 2017–2020, PS-Nuorten pj. 2017–2018
Vaalipiiri:  Helsinki (aiemmin Savo-Karjala)
Kotipaikka:  Helsinki
Uskonto:  ortodoksi
Aiheesta muualla
Virallinen sivu
Samuli Voutila (s. 5. syyskuuta 1989 Kuopio) on suomalainen perussuomalainen poliitikko ja yrittäjä. Hän on ollut Kuopion kaupunginvaltuutettu 2017–2020 ja Perussuomalaisten Nuorten puheenjohtaja 2017–2018.
Samuli Voutila on toiminut Helsingin piirin puheenjohtajana (2024) ja Maanpuolustustiedotuksen suunnittelukunnan (MTS) tutkimusjaoston jäsenenä vaalikaudella 2019-2023. Lisäksi hän on suorittanut valtakunnallisen maanpuolustuskurssin 227 vuonna 2018.
Joulukuussa 2024 Samuli nousi varavaltuutetuksi Helsingin kaupunginvaltuustoon. Hän on toiminut valtuustokauden 2021-2025 valtuustoryhmän sihteerinä.
Elämä

Vuoden 2015 syyskokouksessa Voutila haastoi Perussuomalaisten Nuorten istuvan puheenjohtajan Sebastian Tynkkysen pyrkimällä nuorisojärjestön puheenjohtajaksi. Voutila hävisi äänestyksen, mutta hänet valittiin tehtävään seuraavalla yrityksellä marraskuussa 2016, kun Tynkkynen ei enää tavoitellut jatkokautta vuodelle 2017. Ennen Perussuomalaisten Nuorten puheenjohtajuutta Voutila toimi Kuopion seudun Perussuomalaiset ry:n puheenjohtajana.
Vuoden 2017 kuntavaaleissa Voutila valittiin 421 äänellä Kuopion kaupunginvaltuustoon. Vuonna 2020 Voutila erosi kunnallisista ja maakunnallisista luottamustoimistaan, koska hän muutti Kuopiosta takaisin Helsinkiin.
Perussuomalaisten Pohjois-Savon piiri nimesi Voutilan ehdokkaaksi vuoden 2019 eduskuntavaaleihin toukokuussa 2018. Savo-Karjalan vaalipiirissä ehdolla ollut Voutila sai vuoden 2019 vaaleissa 2 842 ääntä ja sai listalta viidenneksi eniten ääniä, mutta ei tullut valituksi Eduskuntaan.
Heinäkuussa 2018 Voutila ilmoitti väistyvänsä Perussuomalaisten Nuorten puheenjohtajuudesta, eikä pyrkinyt jatkokaudelle marraskuun 2018 syyskokouksessa.
Poliittinen ura Helsingissä
Vuonna 2021 Voutila oli ehdolla Helsingissä kuntavaaleissa saaden 187 ääntä. Hän toimi vuonna 2021 Helsingin piirin varapuheenjohtajana ja aloitti valtuustoryhmän sihteerinä.
Kuntavaalien jälkeen Voutila toimi HKL:n johtokunnan jäsenenä sekä Helsingin käräjäoikeuden lautamiehenä. Lisäksi hän on toiminut Helsingin kaupungin Digitalisaatiotoimikunnan jäsenenä. Joulukuussa 2024 Voutila nousi varavaltuutetuksi.
Vuoden 2023 Helsingin piirin syyskokous valitsi Voutilan vuoden 2024 puheenjohtajaksi. Voutila ilmoitti syksyllä 2024, ettei hae jatkokautta piirin puheenjohtajana.
Voutila on ehdolla kevään 2024 kuntavaaleissa Helsingissä.
Yksityiselämä

Koulutukseltaan Voutila on merkonomi ja hän on suorittanut myös yritysjohtamisen ja johtamisen erityisammattitutkinnon. Hän valmistui Suomen Liikemiesten Kauppaopistosta. Hänellä on useita yrityksiä, jotka auttavat asiakkaita myynnin ja turvallisuuden parissa. Voutila on aktiivinen reserviläinen ja on sotilasarvoltaan luutnantti. Hän on ortodoksi. Voutila on naimisissa ja hänellä on kaksi lasta.
Aiheesta muualla

Voutilan verkkosivusto (Arkistoitu – Internet Archive)
Perussuomalaisten Nuorten puheenjohtajat
Vesa-Matti Saarakkala (2003–2010) |
Simon Elo (2011–2014) |
Sebastian Tynkkynen (2015–2016) |
Samuli Voutila (2017–2018) |
Asseri Kinnunen (2019–5/2020)
Jabir al-Ahmad al-Jabir al-Sabah

| Jabir al-Ahmad al-Jabir al-Sabah> Kuwaitin emiiri |
| --- | --- |
Valtakausi:  1977–2006
Edeltäjä:  Sabah III al-Salim al-Sabah
Seuraaja:  Sa’d al-Abdullah al-Salim al-Sabah

Syntynyt:  29. kesäkuuta 1926 Kuwait (kaupunki), Kuwait
Kuollut:  15. tammikuuta 2006 (ikä 79)
Puoliso:  4
Lapset:  7
Suku:  Al Sabah
Isä:  Ahmad al-Jabir al-Sabah
Äiti:  Bibi Salem Mubarak Al-Sabah
Uskonto:  sunnalaisuus
Jabir al-Ahmad al-Jabir al-Sabah (arab. الشيخ جابر الأحمد الجابر الصباح‎) , (29. kesäkuuta 1926 – 15. tammikuuta 2006) oli Kuwaitin hallitsija, emiiri 31. joulukuuta 1977 lähtien kuolemaansa asti.
Šeikki Jabir al-Ahmad al-Jabir al-Sabah kuului Al Sabah -dynastiaan, joka on hallinnut Kuwaitia sen perustamisesta 1700-luvulta lähtien. Hän oli šeikki Ahmad al-Jabir al-Sabahin (joka hallitsi 1921–1950) kolmas poika. Hän toimi tärkeissä viroissa 1940-luvulta alkaen, ja maansa päministerinä vuodesta 1965.
Irakin maahanhyökkäyksen tuloksena emiiri Jabir III oli hallituksensa kanssa maanpaossa 1990–1991 Saudi-Arabian Dhahranissa, jonka ajan Kuwaitia hallitsivat Irakin silloisen johdon asettamat hallintomiehet. Kuwaitiin palattuaan Jabir III:n hallitus ryhtyi toteuttamaan uudistuksia yhdysvaltalaisten turvajoukkojen tuella.lähde?
Jabir al-Ahmad al-Sabahin kaudella hyväksyttiin laki naisten äänioikeudesta. Laki antaa naisille myös oikeuden asettua ehdolle parlamenttivaaleissa vuonna 2007.
Emiiri sai aivoverenvuodon vuonna 2001 ja sairasteli viimeiset vuotensa. Hänen seuraajakseen nousi etäinen serkku, Sa’d al-Abdullah al-Salim al-Sabah, joka oli kruununprinssi ja nimetty vallanperijä vuodesta 1978. Aikasempien emiirienn aikana kruununprinssit toimivat myös pääministerinä, mutta Jabir nimitti pääministeriksi veljensä Sabah al-Ahmad al-Jabir al-Sabahin.
Holguín

| Holguín (San Isidoro de Holguin) |
| --- | --- |

 lippu
 Holguín
 Koordinaatit: 20°53′19″N, 76°15′26″W 
Valtio:  Kuuba
Provinssi:  Holguín
Pinta-ala:  
 – Kokonaispinta-ala:  666 km²
Korkeus:  5 m
Väkiluku (2015):  292 581
Aikavyöhyke:  UTCUTC-5
Suuntanumero(t):  +53 24
Rekisterikilpi:  O
Infobox OKVirheellinen NIMI-arvo: 
Holguin  eli San Isidoro de Holguin on kunta ja kaupunki Kuubassa, ja  samannimisen provinssin pääkaupunki.  Se on Kuuban neljänneksi suurin kaupunki, suurempia ovat  Havanna, Santiago de Cuba, ja Camagüey.
Maantiede

Holguín sijaitsee kukkuloiden ympäröimässä laaksossa. Se on sisämaan kaupunki, jolla ei ole omaa satamaa. Siellä on useita elegantteja aukioita, joilla asukkaat seurustelevat iltaisin.
Historia

Ennen eurooppalaisia laaksoa asuttivat tainot. Vuonna 1545 espanjalainen upseeri, Meksikon sodan veteraani Kapteeni García Holguin perusti sinne karjatilan. Se sai kaupunkioikeudet 150 vuotta myöhemmin, ja  nimettiin silloin  Kapteeni Holguinin mukaan.
Kaupungin lähellä on maatila, jossa Fidel ja Raul Castro viettivät lapsuutensa.
Koulutus

Tärkein ylemmän koulutusasteen koulutuslaitos on Holguinin yliopisto.
Väestötiedot

Vuonna 2015  Holguinin kunnan väkiluku oli noin 292 500, kokonaispinta-ala on 666 km2, ja väestön tiheys 490.6/km2
Aiheesta muualla

Kuvia tai muita tiedostoja aiheesta Holguín Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Holguín
Käännös suomeksi
Buckinghamshire

Buckinghamshire
| --- | --- |
Sijainti:  Kaakkois-Englanti Englanti Yhdistynyt kuningaskunta
Pääkaupunki:  Aylesbury 
Pinta-ala:  1 870 km2  (2016) 
Hallinnolliset osat:  Milton Keynes (d) Buckinghamshire (d) 
Väkiluku:  817 000  as.  (2020) 
Asukastiheys:  436  as./km2  (2020)
NUTS:  UKJ13 
Verkkosivusto:  www.buckscc.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Buckinghamshire on muodollinen ja historiallinen kreivikunta Kaakkois-Englannissa, Lontoosta luoteeseen. Se menetti hallinnollisen asemansa vuonna 2020, jolloin siihen kuuluneet neljä hallintopiiriä lakkautettiin ja kreivikunnasta muodostettiin yhtenäishallintopiiri, jonka hallinnollisena keskuksena toimii Aylesburyn kaupunki. Muodolliseen kreivikuntaan luetaan lisäksi itsenäinen Milton Keynesin kaupunkipiiri. Vuonna 2020 muodollisen kreivikunnan alueella arvioitiin elävän noin 817 000 ihmistä.
Rooman valtakunta ulottui Buckinghamshireen, ja sen aikaisia rakenteita näkyy eri puolilla kreivikuntaa. Sen läpi kulkee kaksi alun perin roomalaisten rakentamaa tietä, jotka ovat nykyisin osa Englannin valtatieverkkoa.
Nykyisin Buckinghamshire on vehreiden kukkuloiden muodostamaa idyllistä maisemaa, jonka asukkaista monet käyvät töissä Suur-Lontoon alueella.
Maantiede

Buckinghamshiren pinta-ala on 1 874 neliökilometriä. Sitä ympäröivät Northamptonshire pohjoisessa, Bedfordshire koillisessa, Hertfordshire idässä, Suur-Lontoo kaakossa, Berkshire etelässä ja Oxfordshire lännessä.
Kreivikunnan etelärajana toimii Thamesjoki ja sen kaakkoispuolelta alkavat Lontoon esikaupunkialueet. Sen eteläosissa on Chilternin kukkuloina tunnettuja liitukiviharjanteita. Chilternin kukkuloihin kuuluva Haddington Hill (267 m) on Buckinghamshiren korkein kohta.
Kreivikunnan keskiosissa on hedelmällinen Aylesburyn laakso, jonka matala hiekkaharjanne erottaa Great Ousen jokilaaksosta pohjoisessa. Buckinghamshire oli maaseutuvaltaista 1900-luvun alkuun asti, minkä jälkeen sen eteläisin kolmannes ja Milton Keynesin alue ovat kaupungistuneet hyvien liikenneyhteyksien ansiosta.
Historia

Englannin kaikki asutusvaiheet neoliittiseltä kaudelta saksien maahanmuuttoon ulottuivat myös Buckinghamshireen. Saksien aikana kreivikunta kuului Mercian valtakuntaan ja onnistui torjumaan daanien hyökkäykset idästä. Chilternin kukkuloita peitti sankka metsä, joka raivattiin vasta 1600-luvun alkuun mennessä. Sen jälkeen seudulle rakennettiin useita suuria aateliskartanoita, kuten Cliveden ja Stowe House, jossa toimii nykyään yksityiskoulu.
Ennen toisen maailmansodan päättymistä Buckinghamshiren alueella oli kirjapaino- ja tehdasteollisuutta Aylesburyssä, huonekaluteollisuutta High Wycombessa ja rautatievarikoita Wolvertonissa. Vuonna 1967 kreivikunnan pohjoisosissa sijaitsevasta Milton Keynestä tehtiin uusi kaupunki, johon alettiin ohjata onnistuneesti väestöä ja teollisuutta. Samanaikaisesti kreivikunnan eteläosat ovat jatkaneet kehittymistään Lontoon esikaupunkialueeksi.
Hallinto

Buckinghamshiren hallinnollisena keskuksena toimii Aylesburyn kaupunki, jossa sijaitsevassa kreivikunnantalossa kreivikunnanvaltuusto kokoontuu. Vuonna 2017 valitussa valtuustossa on 49 valtuutettua, joista 41 kuuluu konservatiivipuolueeseen. Kreivikunnanvaltuusto ilmoitti marraskuussa 2018 aikeesta lakkauttaa nykyiset neljä hallintopiiriä ja muodostaa niistä yksi yhtenäishallintopiiri.
Lordiluutnantti Henry Aubrey-Fletcher on edustanut Ison-Britannian kuningatarta Buckinghamshiressä vuodesta 2006 lähtien.
Hallinto > Osa-alueet

Buckinghamshiren muodolliseen kreivikuntaan kuuluvat seuraavat kaksi hallinnollisesti itsenäistä yhtenäishallintopiiriä:
Buckinghamshiren aluehallinto
1. taso: Hallintopiirit
2. taso: Kunnat
| Hallinnon taso | Väkiluku (2020) | Lähde | Kartalla |
| --- | --- | --- | --- |
| Buckinghamshire * | 547 000 |  | 1 |
| Milton Keynesin kaupunkipiiri * | 270 000 |  | 2 |
* Yhtenäishallintopiiri
Yhtenäishallintopiirit jakaantuvat edelleen 214 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Talous

Milton Keynesin ympäristöön on syntynyt vuoden 1967 jälkeen runsaasti uutta teollisuutta ja tutkimuslaitoksia. Vuonna 1971 sinne perustettiin Open Universityn keskuspaikka. Yritysten määrä seudulla kasvoi yli kolmanneksella vuosina 1998–2008, ja alueen väkiluku nelinkertaistui 60 000:sta 249 000:een vuosina 1967–2011. Huipputeknologiasta, logistiikasta ja finanssipalveluista on muodostunut tärkeimpiä liiketoiminnan aloja.
Aylesbury Valen ja Wycomben hallintopiirit ovat enimmäkseen maaseutua lukuun ottamatta Aylesburyn kaupunkia, jossa valmistetaan painotuotteita, elintarvikkeita ja kevyttä konetekniikkaa, ja High Wycomben kaupunkia, joka on kuuluisa perinteikkäästä huonekaluteollisuudesta. Kreivikunnan kaakkoisosissa sijaitsevat Chilternin ja South Bucksin hallintopiirit toimivat esikaupunkialueena Lontoolle ja muille lähistön kaupungeille.
Liikenne > Tiestö

Buckinghamshiren alueella kulkee neljä suurta tietä:
Lontoosta Walesiin johtava A5 ja Leedsiin johtava moottoritie M1 kulkevat kreivikunnan pohjoisosassa sijaitsevan Milton Keynesin läpi;
Lontoosta Etelä-Walesiin johtava moottoritie M4 kulkee kreivikunnan eteläosien läpi ja ohittaa Beaconsfieldin ja High Wycomben kaupungit;
Midlandsia halkova maantie A43 sivuaa kreivikunnan luoteisreunaa.
Liikenne > Rautatiet

Buckinghamshiren läpi kulkee seuraavat rautatiet:
Lontoon Eustonin rautatieasemalta Coventryyn, Birminghamiin ja Luoteis-Englantiin johtava rata kulkee kreivikunnan pohjoisosassa sijaitsevan Milton Keynesin kautta;
Lontoon Marylebonen rautatieasemalta johtaa kaksi rataa kreivikunnan etelä- ja keskiosiin ja päättyy Aylesburyyn.
Väestö

Vuonna 2020 Buckinghamshiren muodollisessa kreivikunnassa oli noin 817 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Milton Keynes | Milton Keynes | 185 000 |  |
| High Wycombe | Buckinghamshire | 123 000 |  |
| Aylesbury | Buckinghamshire | 91 000 |  |
| Bletchley | Milton Keynes | 39 000 |  |
| Amersham | Buckinghamshire | 25 000 |  |
| Chesham | Buckinghamshire | 24 000 |  |
| Gerrards Cross | Buckinghamshire | 24 000 |  |
| Buckingham | Buckinghamshire | 16 000 |  |
| Marlow | Buckinghamshire | 15 000 |  |
| Newport Pagnell | Milton Keynes | 15 000 |  |
| Beaconsfield | Buckinghamshire | 15 000 |  |
Tunnukset > Lippu

Buckinghamshiren lipussa on punaiseen ja mustaan halkoisella pohjalla valkoinen joutsen, jolla on kaulassaan kultainen ketju. Joutsen viittaa kreivikunnan ikivanhaan (jo hylättyyn) perinteeseen kasvattaa joutsenia syötäväksi Englannin hovissa. Lippu otettiin käyttöön 20. toukokuuta 2011 ja se perustuu Buckinghamshiren kreivikunnanvaltuuston vaakunaan, jossa joutsenta ei ole kahlittu.
Tunnukset > Kreivikuntapäivä

Buckinghamshiren kreivikuntapäivää vietetään heinäkuun 29. päivänä vuonna 1948 ensimmäistä kertaa maailmassa järjestettyjen paralympialaisten muistoksi.
Tunnukset > Nimikkokukka

Vuonna 2004 Buckinghamshiren nimikkokukaksi valittiin ketokatkeroihin kuuluva Gentianella germanica Plantlife International -järjestön pitämässä yleisöäänestyksessä. Sitä esiintyy Yhdistyneessä kuningaskunnassa vain Chilternin kukkuloilla, mistä se on saanut myös sikäläisen nimensä Chiltern gentian, ’chilterninketokatkero’.
Tunnukset > Perinneruoat

Buckinghamshiren perinneruokia ovat muun muassa:
Buckinghamshire dumplings – porsaanmaksalla ja pekonilla täytetyt pasteijat;
Buckinghamshire rabbit pie – kaniinilla, juustolla ja makaronilla täytetty voitaikinapiirakka;
Stokenchurch pie – jauhelihalla, makaronilla ja keitetyillä kananmunilla täytetty murotaikinapiirakka;
Cherry bumpers – kirsikoilla täytetyt murotaikinanyytit.
Kreivikunnassa on jalostettu 1860-luvulla punaoranssi, keskikokoinen Cox’s Orange Pippin -omenalajike.
Aiheesta muualla

Kuvia tai muita tiedostoja aiheesta Buckinghamshire Wikimedia Commonsissa
Visit Buckinghamshire (matkailusivusto)
Maaseutua Aylesburyn laaksossa, lähellä Claydon Housen kartanoa.
Bletchley Park Milton Keynesiin kuuluvassa Bletchleyssä toimi toisen maailmansodan aikana kryptoanalyytikkojen tukikohtana.
Ihmisiä Aylesburyn keskustassa.
Cox’s Orange Pippin -omena.
David Hasselhoff

| David Hasselhoff |
| --- | --- |
 Hasselhoff vuonna 2014.
Henkilötiedot
Syntynyt: 17. heinäkuuta 1952 (ikä 72)  Baltimore, Yhdysvallat
Ammatti:  näyttelijä, laulaja, tuottaja, bisnesmies
Näyttelijä
Aktiivisena:  1976–
Merkittävät roolit:  Michael Knight (Ritari Ässä), Mitch Buchannon (Baywatch)
Aiheesta muualla
Viralliset kotisivut
IMDb 
Elonet
David Michael Hasselhoff (s. 17. heinäkuuta 1952 Baltimore, Maryland, Yhdysvallat) on yhdysvaltalainen näyttelijä, joka tunnetaan rooleistaan sarjoissa Ritari Ässä (1982–1986) ja Baywatch (1989–2001). Hän on menestynyt myös laulajana varsinkin Saksassa ja Itävallassa.